|  |  |
| --- | --- |
|  | **РЕПУБЛИКА БЪЛГАРИЯ**  Министерство на здравеопазването  Регионална здравна инспекция-Добрич  **СЕДМИЧЕН ОПЕРАТИВЕН БЮЛЕТИН НА РЗИ-ДОБРИЧ**  **за периода- 23.09- 29.09.2022 г. (39-та седмица)** |

**ЕПИДЕМИОЛОГИЧНА ОБСТАНОВКА ЗА ОБЛАСТ ДОБРИЧ**

През периода са регистрирани общо 96 случая на заразни заболявания, от които:

* 48 случая на грип и остри респираторни заболявания (ОРЗ).

Общата заболяемост от грип и ОРЗ за областта е 58,27 %оо на 10000 души.

Регистрирани остри респираторни заболявания (ОРЗ) по възрастови групи през периода:

|  |  |  |  |  |  |  |
| --- | --- | --- | --- | --- | --- | --- |
| 0-4 г. | 5-14 г. | 15-29 г. | 30-64 г | +65 г. | общо | Заболяемост %оо |
| 25 | 14 | 1 | 5 | 3 | 48 | 58,27 %оо |

* 38 регистрирани случая на заболели от COVID-19. Заболяемост за областта за 14 дни на 100 000 жители към 03.10.2022г. – 46,62 %000 при 121,06 %000 за РБългария.
* 6 случая на въздушно-капкова инфекция - варицела;
* 2 случая на чревна инфекция - колиентерит;
* 1 случай на паразитологична инфекция - ламблиоза;
* 1 случай на трансмисивна инфекция - лаймска борелиоза.

На територията на област Добрич през отчетния период няма регистрирани хранителни взривове.

**ДИРЕКЦИЯ „НАДЗОР НА ЗАРАЗНИТЕ БОЛЕСТИ”**

Направени проверки на обекти в лечебни заведения за болнична и извънболнична медицинска помощ -105 бр.

Извършени са епидемиологични проучвания на регистрирани заразни болести - 48 бр.

В отдел Медицински изследвания са изработени общо 213 бр. изследвания: 9 бр. бързи антигенни тестове, 83 бр. околна среда, 8 бр. паразитологични изследвания с 1 положителен резултат и 113 бр. микробиологични изследвания.

През **консултативния кабинет по СПИН /КАБКИС/** няма преминали лица.

**ДИРЕКЦИЯ „МЕДИЦИНСКИ ДЕЙНОСТИ”**

Извършени са общо 21 проверки, от които 1 на лечебно заведение за болнична помощ, 1 на лечебно заведение за извънболнична помощ, 19 проверки на аптеки. Няма установени нарушения.

Подготвени и изпратени документи за промяна в обстоятелствата към Изпълнителна Агенция Медицински надзор – на 1 лечебно заведение.

Издадени са 2 заповеди за промяна на състава на ЛКК.

Приети и обработени жалби- 3 бр.

За периода в РКМЕ са приети и обработени 126 медицински досиета, извършени са 98 справки, изготвени са 146 преписки и 34 бр. МЕД за протокола за ТП на НОИ, проверени са 15 експертни решения (ЕР).

**ДИРЕКЦИЯ „ОБЩЕСТВЕНО ЗДРАВЕ”**

**Предварителен здравен контрол:** **1** експертен съвет при РЗИ-Добрич. Разгледани са **5** проектни документации, издадени са: **1** становище по процедурите на ЗООС; **4** здравни заключения, взето е участие в 1 ДПК. Извършени са **12** проверки на обекти с обществено предназначение (ООП) в процедура по регистрация, вкл. и по предписания. Регистрирани са **2** обекта с обществено предназначение.

През периода са извършени общо **97 основни проверки** по текущия здравен контрол. Реализираните **насочени проверки са** **общо 132: 65** от тях са извършени във връзка с контрола по тютюнопушенето и продажбата на алкохол; **54** – контрол върху ДДД-мероприятията; **1** съвместна проверка, извършена по Заповед №РкД-22-15/16.03.2022 г. на Областния управител, при която са проверени 2 склада с негодни препарати за растителна защита на територията на областта; **1** - по изпълнение на предписание; **1** проверка във връзка с постъпил сигнал; **2** – по писмо на МЗ в места за настаняване на разселени лица от Украйна; **8** – по спазване забраната за продажба и употреба на диазотен оксид (райски газ).

**Лабораторен контрол:**

Питейни води: физико-химичен и микробиологичен контрол: **7** бр. проби – съответстват на нормативните изисквания.

Минерални води: не са пробонабирани.

Води за къпане:

* Вода от плувен басейн: физико-химичен и микробиологичен контрол: **1** проба – не съответства по физико-химичен показател „амоняк“.

Козметични продукти: не са пробонабирани.

Биоциди и дезинфекционни разтвори: не са пробонабирани.

Физични фактори на средата:

Измерване на комунален шум в 8 пункта в гр. Добрич – извършени общо 48 бр. измервания, от които 42 бр. не съответстват на нормативните изисквания.

По отношение на констатираните отклонения от здравните норми са предприети следните **административно-наказателни мерки:**

- издадени са **3** предписания за провеждане на задължителни хигиенни мерки и **1**  предписание за спиране реализацията и пренасочване на продукти със значение за здравето;

- издадена е **1** заповед за спиране реализацията и пренасочване на продукти със значение за здравето;

- издадени са **2** акта за установени административни нарушения, 1 от които на юридическо лице.

**Дейности по профилактика на болестите и промоция на здравето (ПБПЗ):**

Извършена е оценка на седмични учебни разписания на учебните занятия за първи срок на учебната 2022/2023 г. за **31** учебни заведения от област Добрич, **19** от тях не отговарят на здравните изисквания. Дадени са препоръки в протоколите до директорите на учебните заведения за отстраняване на несъответствията.

Проведени са **2** лекции с обхванати **19** лица в детски и учебни заведения на териториите на община Балчик и община Каварна, при провеждането на които са предоставени **70** бр. здравно-образователни материали. Оказани са **11 бр.** методични дейности на **16** лица (здравни медиатори, мед. специалисти и педагози).

Осъществена е информационна кампания за предоставяне на нископрагови услуги с мобилни кабинети за извършване на клинични изследвания на лица от ромски произход поНационална стратегия на Република България за равенство, приобщаване и участие на ромите 2021-2030 г. и Национален план за действие за периода 2022-2023 г. По време на кампанията са предоставени 1000 бр. листовки - „Бъди активен, спри и се изследвай“ и 300 бр. здравно-образователни материали.

**СЕДМИЧЕН ОТЧЕТ ПО СПАЗВАНЕ ЗАБРАНАТА ЗА ТЮТЮНОПУШЕНЕ**

За **23.09- 29.09.2022 г.** по чл. 56 от Закона за здравето са извършени 61 проверки в 61 обекта (6 детски и учебни заведения, 51 други закрити обществени места по смисъла на § 1а от допълнителните разпоредби на Закона за здравето, 4 открити обществени места). Констатирани са нарушения на въведените забрани и ограничения за тютюнопушене в закритите и някои открити обществени места. Издадени са: 1 предписание за предприемане на всички необходими мерки с оглед ефективно спазване на забраната за тютюнопушене в закрити обществени места и в помещенията с обособени работни места, където се полага труд, както и в помещенията към тях със спомагателно и обслужващо предназначение и 1 акт на физическо лице за нарушение на чл. 56, ал. 1 от Закона за здравето.

**Д-Р СВЕТЛА АНГЕЛОВА**

*Директор на Регионална здравна инспекция-Добрич*